recursal/SuperWikiNEXT-32B huggingface dataset:
துத்தநாகம் போன்ற உலோகங்களில் மாழைப் பிணைப்பைக் காணலாம்.
 **மாழைப் பிணைப்பு**  (*Metallic bond*, *உலோகப் பிணைப்பு*) மாழைகளில் *கார எதிர்வினை விசைகள்* எனப்படும் மூலக்கூறுகளுக்கிடையே நிலவும் வேதிவினை ஆகும். தங்கள் இருப்பிடங்களிலிருந்து இடம் பெயர்ந்த இலத்திரன்களுக்கும் (*கடத்தி இலத்திரன்கள்*) நேர்மின்னேற்றம் பெற்ற மாழை அணுக்களுக்கும் இடையேயுள்ள நிலைமின் பிணைப்பாகும். இதனை அணிச்சட்டகத்தில் பொதிந்துள்ள மாழை அணுக்கள் அனைத்தும் பிணைக்கப்படாத இலத்திரன்களை பங்கீடு கொள்ளும் முறைமையாகவும் கருதப்படுகிறது. உருக்கிய உப்புக்களுடன் மாழைப் பிணைப்புகள் ஒப்பிடப்படுகின்றன.

இலத்திரன்களுக்கும் நேர்மின் அயனிகளுக்கும் உள்ள வலுவான கவர்ந்திழுக்கும் விசையால் மாழைகளின் உருகுநிலை அல்லது கொதிநிலைகள் மிகவும் உயர்வாக உள்ளன. இது அயனிப் பிணைப்புகளுக்கு ஒத்தது.

இந்த மாழைப் பிணைப்புக்களே உலோகங்களின் வலிமை தகடாகுந்தன்மை, நுண்கம்பியாகுந்தன்மை, மிளிர்வு, வெப்பக் கடத்தல் மற்றும் மின் கடத்தல் போன்ற பல இயற் பண்புகளுக்கு காரணமாக அமைந்துள்ளன.

நேர்மின் அயனிகளிடையே இலத்திரன்கள் தனித்து நகர முடிவதால் மாழைகளுக்கு மின்கடத்துத் திறன் உண்டாகிறது. இதே போன்றே வெப்பக் கடத்துத் திறனும், பிணைக்கப்படாத இலத்திரன்கள் தாம் பெற்ற ஆற்றலை விரைவாக எடுத்துச் செல்ல முடிவதால், சகப்பிணைப்பு கொண்ட பொருட்களை விட கூடுதலாக உள்ளது. மாழையல்லாத சில பொருட்களும் நல்ல கடத்திகளாக உள்ளன: காரீயம் (மாழைகளைப் போன்றே பிணைக்கப்படாத இலத்திரன்களைக் கொண்டுள்ளது) மற்றும் உருக்கிய நீர்மையான அயனிச் சேர்மங்கள் (இவற்றில் பிணைக்கப்படாத அயனிகள் கடத்துகின்றன) 


அடுத்துள்ள அணுக்களுடன் பகிர்ந்துகொள்ளாத ஒரு இணைதிறன் எதிர்மின்னியையாவது மாழை பிணைப்புகள் கொண்டுள்ளன. இலத்திரன்களை இழந்து அவை அயனிகளை உருவாக்குவதுமில்லை. மாறாக, மாழை அணுக்களின் வெளி ஆற்றல் நிலைகள் (அணுப் பரிதியங்கள்) ஒன்றின் மேல் ஒன்று பதிகின்றன. இவை சகப் பிணைப்புக்களைப் போன்றவை. மாழைப் பிணைப்புகளை அனைத்து உலோகங்களும் காட்டுவதில்லை; காட்டாக பாதரச அயனிகள் (Hg2+  
2) மாழை-மாழை சகப் பிணைப்புக்களால் உருவாகின்றன.

கலப்புலோகம் என்பது உலோகங்களின் கரைசலாகும்.

பிற பக்கங்கள்
-------------

* வேதியியற் பிணைப்பு
* சகப் பிணைப்பு
* அயனிப் பிணைப்பு
* கலப்புலோகம்

மேற்கோள்கள்
-----------

1. ↑
2. ↑
3. ↑
4. ↑
**மாளவிகா சபர்வால்** (*Malvika Sabharwal*) என்பவர் அப்போலோ மருத்துவமனை குழுமத்தின் நோவா சிறப்பு மருத்துவமனை மற்றும் புது தில்லியில் உள்ள ஜீவன் மாலா மருத்துவமனையின் இந்திய மகளிர் மருத்துவ நிபுணர், நுண்அறுவைச்சிகிச்சை அறுவை சிகிச்சை நிபுணர் மற்றும் மகப்பேறியல் மருத்துவர் ஆவார். இவர் லேப்ராஸ்கோபிக் அறுவை சிகிச்சை மூலம் பதிவுசெய்யப்பட்ட மிகப்பெரிய நார்த்திசுக்கட்டியை அகற்றுவதில் வெற்றிகரமான செயல்திறனுக்காக இவது தலைமையிலான குழு பாராட்டப்பட்டது. மகப்பேறு மருத்துவம் தொடர்பான நுண்அறுவைச்சிகிச்சை நடைமுறைகளில் ஈடுபட்டுள்ள 140 மருத்துவர்கள் கொண்ட *கியானே நுண்அறுவைச்சிகிச்சை குழுவின்* தலைவராக இருந்தார்.

சபர்வால் லேடி ஹார்டிங் மருத்துவக் கல்லூரியில் மருத்துவத்தில் பட்டம் பெற்றார். இதே நிறுவனத்தில் தனது முதுநிலை படிப்பினை மகளிரியலில் கருப்பை அக நோக்கல் பயிற்சியினை முடிக்கும் முன்னர் முடித்துள்ளார். இதன் பின்னர் வாம்சுதெக்கர் (Wamsteker), கார்லெம் (Haarlem), நெதர்லாந்து மற்றும் ஆதம் மகோசு மருத்துவமனைகளில் பயிற்சி பெற்றார். இவர் இந்திய மகளிர் மருத்துவ நுண்அறுவைச்சிகிச்சை சங்கம், இந்திய கருத்தரிப்பு சங்கம், இந்திய மாதவிடாய் நின்ற சங்கம், நுண்அறுவைச்சிகிச்சை அறுவை சிகிச்சை நிபுணர்களின் இந்திய சங்கம், பன்னாட்டு மகளிர் மருத்துவ நுண்அறுவைச்சிகிச்சை சங்கம், கேஸ்லெஸ் பன்னாட்டு, மகப்பேறியல் மற்றும் மகப்பேறு மருத்துவ சங்கம் மற்றும் நுண்அறுவைச்சிகிச்சை அறுவை சிகிச்சை நிபுணர்கள் சங்கம் போன்ற பல மருத்துவ சங்கங்களில் உறுப்பினராக உள்ளார். சபர்வால் பல மருத்துவ சொற்பொழிவுகள் மற்றும் முக்கிய உரைகளை நிகழ்த்தியுள்ளார். பெண்கள், குழந்தைகள் மற்றும் பணியாளர்களுக்குப் பல இலவச சுகாதார முகாம்களை நடத்தியுள்ளார். மருத்துவத்துறையில் இவர் ஆற்றிய பங்களிப்புகளுக்காக இந்திய அரசு 2008ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை வழங்கியது.

மேற்கோள்கள்
-----------

1. ↑  "Fight cervical cancer through prevention and early detection". Alive. 7 February 2014. 8 February 2016 அன்று பார்க்கப்பட்டது.
2. ↑  "On Sehat". Sehat. 2016. 8 February 2016 அன்று பார்க்கப்பட்டது.
3. ↑  "Dr.Malvika Sabharwal - Book Appointment Online, View Fees, Feedbacks| Timesmed".
4. ↑  "Delhi doctors remove world's largest fibroid". Times of India. 27 October 2010. 8 February 2016 அன்று பார்க்கப்பட்டது.
5. ↑  "About Gynae Endoscopy". Gynae Endoscopy. 2016. 26 டிசம்பர் 2018 அன்று மூலம் பரணிடப்பட்டது. 8 February 2016 அன்று பார்க்கப்பட்டது.
6. ↑  "Dr. Malvika Sabharwal on Practo". Practo. 2016. 8 February 2016 அன்று பார்க்கப்பட்டது.
7. ↑  "Sabharwal on Credi Health". Credi Health. 2016. 8 February 2016 அன்று பார்க்கப்பட்டது.
8. ↑  "Medical Tourism profile". Medical Tourism. 2016. 8 February 2016 அன்று பார்க்கப்பட்டது.
9. ↑  "Padma Awards" (PDF). Ministry of Home Affairs, Government of India. 2016. 15 October 2015 அன்று மூலம் (PDF) பரணிடப்பட்டது. 3 January 2016 அன்று பார்க்கப்பட்டது.

வெளி இணைப்புகள்
---------------

* "Civil Investiture Ceremony - Padma Shri". *Web Gallery*. Gynae Endoscopy. 2016. 26 டிசம்பர் 2018 அன்று மூலம் (PDF) பரணிடப்பட்டது. 8 February 2016 அன்று பார்க்கப்பட்டது.
**மகாராணி சுசரு தேவி** (அல்லது **சுசர தேவி** ) (9 அக்டோபர் 1874 - 14 திசம்பர் 1959) இந்தியாவின் மயூர்பஞ்சின் மகாராணி ஆவார்.  மேலும் பெண்கள் உரிமை ஆர்வலராக அறியப்பட்டார்

ஆரம்ப கால வாழ்க்கை
------------------

கொல்கத்தாவின் பிரம்ம சமாஜ சீர்திருத்தவாதி கேசப் சந்திர சென்னின் மகளாக ஒரு வங்காள இந்து குடும்பத்தில் பிறந்தார். இவர் மயூர்பஞ்ச் மாநிலத்தின் மகாராஜா சிறீராம் சந்திர பஞ்ச் தேவ் என்பவரை (1871-1912) 1904இல் மணந்தார். இது மகாராஜாவின் முதல் மனைவி இறந்த பிறகு நடந்த இரண்டாவது திருமணம் ஆகும்.  மகாராஜாவுடனான திருமணத்திலிருந்து, இவருக்கு ஒரு மகனும் இரண்டு மகள்களும் இருந்தனர். இவர்களின் ஒரே மகன், மகாராஜ் குமார் துருவேந்திர பஞ்ச் தேவ் (1908-1945), இரண்டாம் உலகப் போரின்போது வீரமரணம் அடைந்த அரச கழக வான்படை விமானி ஆவார்.  சுசரு தேவி தனது வாழ்க்கையின் பெரும்பகுதியை மயூர்பஞ்ச் அரண்மனையில் கழித்தார். இது மயூர்பஞ்ச் மாநிலத்தின் ஆட்சியாளர்களின் அரச வசிப்பிடமாக இருந்தது.

இவரும் இவரது சகோதரியும் கூச் பெகரின் மகாராணியுமான சுனிதி தேவியும் நேர்த்தியான ஆடை அலங்காரத்திற்கு பெயர் பெற்றவர்கள்.

பணிகள்
------

இவரும் இவரது சகோதரி சுனிதி தேவியும் 1908இல் டார்ஜீலிங்கில் மகாராணி பெண்கள் மேல்நிலைப்பள்ளியை நிறுவினர்.  மகாராணி சுசரு தேவி 1931இல் வங்காள பெண்கள் கல்வி அமைப்பின் தலைவராக தேர்ந்தெடுக்கப்பட்டார். 1932இல் இவரது சகோதரி சுனிதி தேவியின் திடீர் மரணத்திற்குப் பிறகு, இவர் அனைத்து வங்காள பெண்கள் சங்கத்தின் தலைவராக தேர்ந்தெடுக்கப்பட்டார்.  கொல்கத்தாவில் இவர் தனது சமகாலத்தவர்களான சாருலதா முகர்ஜி, சரோஜ் நளினி தத், டி. ஆர். நெல்லி தனது சகோதரி சுனிதி தேவி போன்றவர்களுடன் சேர்ந்து தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர்.

இறப்பு
------

சுசரு தேவி 1959இல் இறந்தார்.

சான்றுகள்
---------

1. ↑  Kaye, Joyoti Devi (1979). *Sucharu Devi, Maharani of Mayurbhanj: a biography*. .
2. 1 2  "Mayurbhanj". 2019-05-05 அன்று மூலம் பரணிடப்பட்டது. 2021-10-08 அன்று பார்க்கப்பட்டது.
3. ↑   *The Many Worlds of Sarala Devi: A Diary: Translated from the Bengali Jeevaner Jharapata*. The Many Worlds of Sarala Devi/The Tagores and Sartorial Styles By Sukhendu Ray, Malavika Karlekar, Bharati Ray. 2010. பக். 76. பன்னாட்டுத் தரப்புத்தக எண்:9788187358312. .
4. ↑   *The Indian Princes and Their States*. .
5. ↑   *The women's movement and colonial politics in Bengal: the quest for political rights, education, and social reform legislation, 1921–1936*. .
6. ↑   *Pandita Ramabai Saraswati: her life and work*. .
7. ↑  Sengupta, Padmini Sathianadhan (1970). *Pandita Ramabai Saraswati: her life and work*. பக். 65. பன்னாட்டுத் தரப்புத்தக எண்:9780210226117. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
செல்லூர் வங்கக் கரையில் இருந்ததோர் ஊர்.   

இக்காலத்தில் பன்னாட்டுப் பறவைகளின் புகலிடமாக விளங்கும் கோடியக்கரைப் பகுதியில் இந்த ஊர் இருந்தது எனல் பொருத்தமானது.   

செல்லூர் என்னும் பெயருடன் முதுகுளத்தூர் பகுதியில் ஓர் ஊர் உள்ளது.
இது கடல், வயல், கானம் ஆகிய மூன்று நில வளங்களும் கொண்டது.   

இந்த ஊரில் அன்றில் பறவைகள் மிகுதி. 

இப்பகுதியில் இருந்த மற்றொரு சங்ககால ஊர் ஊணூர்.   

செல்லூர் அரசன் செல்லிக்கோமான் ஆதன் எழினி. இவன் இளங்கோசர் குடிமக்களின் தலைவன். 
நெடியோன் என்னும் அரசன் இவனது மார்பில் வேலைப் பாய்ச்சிக் கொன்றான். செல்லூரில் கயிற்றால் இழுத்துக் கட்டப்பட்ட வெற்றித்தூணும் நாட்டினான்  

சங்ககாலப் புலவர்களில் இருவர் செல்லூரில் வாழந்தனர். அவர்கள் 1) செல்லூர் கிழார் மகனார் பெரும்பூதங்கொற்றனார், 2) செல்லூர்க் கோசிகன் கண்ணனார். 13 ஆம் நூற்றாண்டில் வாழ்ந்த பெரும்பற்றப்புலியூர் நம்பி இந்தச் செல்லூர்நாட்டில் வாழ்ந்தவன். 

மதுரையில் உள்ள செல்லூர் (ஆப்பனூர்) 1 பரணிடப்பட்டது 2011-10-11 at the வந்தவழி இயந்திரம் வேறு.

அடிக்குறிப்பு
-------------

1. ↑  ஓதம் காலைக் கொட்கும் பழம்பல் நெல்லின் ஊணூர் ஆங்கண் நெடும்புள் (அன்றில்) போல வருந்தினை இளநாகனார் - அகநானூறு 220
2. ↑  கடலாடு மகளிர் கொய்த ஞாழலும், கழனி உழவர் குற்ற குவளையும் கடிமிளைப் புறவின் பூத்த முல்லைநொடு பல் இளங்கோசர் கண்ணி அயரும் மல்லல் யாணர்ச் செல்லிக் கோமான் – ஆதன் எழினி அருநிறத்து அழுந்திய – வேல் போல வருந்துவர் (தலைவி சேரி செலினே) – பரத்தை கூற்று – ஐயூர் முடவனார் – அகம் 216
3. ↑  அருந்திறல் கடவுள் செல்லூர்க் குணாஅது பெருங்கடல் முழக்கிற்று – கருங்கட் கோசர் நியமம் ஆயினும் உறும் எனக் கொள்குவர் அல்லர் நறுநுதல அரிவை பாசிழை விலையே மருதன் இளநாகனார் - அகநானூறு 90
4. ↑  ஊரும் சேரியும் உடன் இயைந்து அலர் எழ, தேரொடு மறுகியும், பணிலம் பயிற்றியும், கெடாஅத் தீயின் உருகெழு செல்லூர், கடாஅ யானைக் குழுச்சமம் ததைய, மன் மருங்கு அறுத்த மழுவாள் நெடியோன் முன் முயன்று அரிதின் முடித்த வேள்விக் கயிறு அரை யாத்த காண்தரு வனப்பின் அருங்கடி நெடுந்தூண் போல யாவரும் காணலாகா மாணெழில் அகலம் உள்ளுதொறும் பனிக்கும் நெஞ்சினை நீயே
**நிறுவனப் பண்பாடு** என்பது ஒரு நிறுவனத்துக்குள் தோன்றும் பண்பாட்டினைக் குறிக்கும்.(இதை Organizational culture என்று ஆங்கிலத்தில் அழைப்பர்.) ஒரு சமுதாயத்துக்கு பண்பாடு என்று ஒன்று இருப்பது போலவே, ஒரு நிறுவனத்துக்கும் உண்டு. நிறுவனத்தில் இருப்பவர்கள் அந்த சூழ்நிலைக்கென்றே ஒரு சில பழக்க வழக்கங்களையும், அணுகு முறைகளையும், சிந்தனை வழக்கத்தையும் வளர்த்துக் கொண்டு இருப்பார்கள். இதுவே நிறுவனப் பண்பாடாக பின் மலர்கின்றது.  நிறுவனப் பண்பாடு பல உட் கூறுகளைக் கொண்டிருக்கும். அவற்றில், ஒரு சிலயாவன: அனைவருக்கும் பொதுவான கருத்துக்கள், எண்ணங்கள், நம்பிக்கைகள், ஒழுக்க விதிகள், தொழில் நுட்பக் கூறுகள், ஆளுமை முறைகள், மற்றும் இனக் கோட்பாடுகள். 

ஒரு வணிக நிறுவனத்தில் (business organization) நிலவும் சமூக, உளவியல் சூழலை **நிறுவனப் பண்பாடு** (Organizational culture) என்று கூறலாம். பணி புரியும் பணியாளர்கள்(employees) எவ்வாறு தங்களுக்குள் பேசிக் கொள்கிறார்கள், நடந்து கொள்கிறார்கள், என்ன புரிந்து கொள்கிறார்கள், புரிந்து கொண்டதை எப்படிப் பகிர்ந்து கொள்கிறார்கள் என்பனவற்றை அனைத்தையும் உள்ளடக்கியது நிறுவனப் பண்பாடு எனலாம். கூட்டுச் சான்றாண்மை (collective values), கூட்டு நம்பிக்கைகள், கொள்கைகள் ஆகிவை நிறுவனப் பண்பாட்டை உருவாக்குகின்றன. 

உரோசார் (Bernard L. Rosauer (2013)) அவர்கள் கூற்றுப்படி நிறுவனப் பண்பாடு என்பது கீழ்க் கண்ட மூன்று கூறுகளைக் கொண்டது:

1. நிறுவனத்தில் பணிபுரியும் பணியாளர்கள்
2. செய்யும் பணி
3. நுகர்வோர்

தோற்றம்
-------

நிறுவனப் பண்பாடு என்ற கருத்து முதன் முதலில் சாக்காசு (Dr. Elliot Jaques ) என்பவரால் அறிமுகப் படுத்தப் பட்டது.

பயன்பாடு
--------

நிறுவனப் பண்பாடு என்பது வாழ்வில் பல இடங்களில் காணக் கிடைக்கின்றது. எடுத்துக் காட்டாக, பள்ளிக்கூடங்கள், கல்லூரிகள், அரசாங்க அலுவலகங்கள், கடைகள் ஆகியன தங்களுக்கென ஒரு பண்பாட்டை வளர்த்துக் கொள்கின்றன.

வலியதும் எளியதும்
-----------------

ஒரு நிறுவனத்தின் பணியாளர்கள் தெளிவாக அதன் பண்பாட்டை அறிந்து செயலாற்றுவார்களானால் அது வலிய பண்பாடாக இருக்கும். அன்றேல், அது வலிமை குறைந்த எளிய பண்பாடாக இருக்கும்.

மேற்கோள்கள்
-----------

1. ↑  *The Business Dictionary*. Organizational culture. பரணிடப்பட்டது 2019-08-28 at the வந்தவழி இயந்திரம் Accessed June 22, 2015
2. ↑  Needle, David (2004). *Business in Context: An Introduction to Business and Its Environment*. பன்னாட்டுத் தரப்புத்தக எண்:978-1861529923. .
3. ↑  ""Three Bell Curves: Business Culture Decoded"". 2019-08-10 அன்று மூலம் பரணிடப்பட்டது. 2022-02-25 அன்று பார்க்கப்பட்டது.
4. ↑  Jo. Hatch, Mary. *Organization theory : modern, symbolic, and postmodern perspectives*. Cunliffe, Ann L. (Third ). Oxford, United Kingdom. பக். 161. பன்னாட்டுத் தரப்புத்தக எண்:0199640378. இணையக் கணினி நூலக மையம்:809554483. .
5. ↑  Flamholtz and Randle, 2011, p. 9
தமிழ் இலக்கணத்தில் **பாசறை நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். தொல்காப்பியத்தில், வஞ்சித்திணையின் ஒரு துறையாகக் கூறப்படாத இது, பிற்காலத்தில் எழுந்த புறப்பொருள் வெண்பாமாலையில் சேர்க்கப்பட்டு உள்ளது. பகை மன்னர்கள் பணிந்து விட்ட போதும், பாசறையிலேயே தங்கியிருக்கும் மன்னனது நிலையைக் கூறுவது இது. இதனால் இதற்குப் "பாசறை நிலை" என்று பெயர் ஏற்பட்டது.

இதனை விளக்க, பகை வேந்தர் என்னோரும் பணிந்து, அவனது வெண்கொற்றக்குடையின் கீழ் பணிந்துவிட்ட போதும், அவ்விடம் விட்டு நகராமல் மன்னன் பாசறையிலேயே இருப்பது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*மதிக்குடைக்கீழ் வழிமொழிந்து மன்னரெல்லாம் மறம்துறப்பவும்"*
*பதிப்பெயரான் மறவேந்தன் பாசறை இருந்தன்று*

எடுத்துக்காட்டு
---------------

*கரும்பொடு காய்நெற் கனையெரி யூட்டிப்*
*பெரும்புனல் வாய்திறந்த பின்னும் - கரும்பின்*
*தொகைமலிந்த தண்குவளைத் தூமலர்த் தாரான்*
*பகைமெலியப் பாசறையு ளான்*
- புறப்பொருள் வெண்பாமாலை 52.

குறிப்பு
--------

1. ↑  இராமசுப்பிரமணியன், வ. த. 2009. பக். 90

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
ஒருசொல், தன்பொருளையும் குறித்துத் தனக்கு இனமான பொருளையும் குறித்து வருவது **இனங்குறித்தல்** எனப்படும். இனங்குறித்தல் என்பது வட மொழியில் உபலட்சணம் எனப்படுகிறது.

நன்னூல் நூற்பா
--------------

**ஒருமொழி ஒழிதன் இனங்கொளற் குரித்தே**. - நன்னூல், 359
ஒருமொழி = பெயர், வினை, இடை, யுரி என்னும் நால்வகைச் சொற்களுள் ஒவ்வொன்று, ஒழி தன் இனம்கொளற்கு உரித்து = ஒழிந்து நின்ற தன்தன் இனங்களைக் கொண்டு முடிதற்கு உரித்தாகும்.

எடுத்துக்காட்டுகள்
------------------

### கதிர்வேல் வெற்றிலை தின்றான்.

இத்தொடர், கதிர்வேல் வெற்றிலை மட்டுமா தின்றான். வெற்றிலையோடு அதற்கு இனமான பாக்கு, சுண்ணாம்பு முதலானவற்றையும் சேர்த்துத் தின்றான் எனப்பொருள்படும்.

### இராமன், சோறு உண்டான்.

இத்தொடர், இராமன் அரிசி சோற்றை மட்டுமா உண்டான். சோற்றோடு அதற்கு இனமான குழம்பு, இரசம், தயிர், அப்பளம் முதலானவற்றையும் சேர்த்து உண்டான் எனப் பொருள்படும்

ஆதாரம்.
-------

* தமிழ்நாட்டுப் பாடநூல் கழகம் வெளியிட்டுள்ள பத்தாம் வகுப்பு பாடநூல் 80ம் பக்கம். முதற் பதிப்பு 2011. மறுபதிப்பு 2016.
* நன்னூல், 359 வது நூற்பா (பொது).
* தமிழ் இணையக் கல்விக் கழகம் - நன்னூல் உரை
அமெரிக்க ரோமனெசுக் மறுமலர்ச்சிப் பாணியின் தொடக்ககால எடுத்துக்காட்டுகளில் ஒன்றான சிமித்சோனிய நிறுவனக் கட்டிடம். வடிவமைப்பு இளைய சேம்சு ரென்விக் in 1855.
**ரோமனெசுக் மறுமலர்ச்சிக் கட்டிடக்கலை** என்பது, 11 ஆம் 12 ஆம் நூற்றாண்டுகளில் நடைமுறையில் இருந்த ரோமனெசுக் கட்டிடக்கலைப் பாணியை அடிப்படையாகக் கொண்டு, 19 ஆம் நூற்றாண்டுத் தொடக்கத்தில் கட்டிட வடிவமைப்பில் பயன்படுத்தப்பட்ட ஒரு பாணி ஆகும். வரலாற்றில் முந்திய ரோமனெசுக் பாணியைப் போலன்றி, ரோமனெசுக் மறுமலர்ச்சிப் பாணியின் வளைவுகளும் சாளரங்களும் எளிமையானவை.

ரோமானெசுக் மறுமலர்ச்சிப் பாணியின் தொடக்ககால வகைகளுள் ஒன்றான "வட்ட-வளைவுப் பாணி" என அழைக்கப்பட்ட வகை செருமனியிலும் 1830க்குப் பின்னர் பிற நாடுகளில் வாழும் செருமன் மக்கள் மத்தியிலும் புகழ் பெற்றிருந்தது. சுதந்திரமான முறையில் ரோமனெசுக் பாணியைப் பயன்படுத்திய முக்கியமானவரும், செல்வாக்கு உள்ளவருமான அமெரிக்கக் கட்டிடக்கலைஞர், என்றி ஆப்சன் ரிச்சர்ட்சன் என்பவர். அமெரிக்காவில் மேற்படி கட்டிடக்கலைஞரால் வடிவமைக்கப்பட்ட கட்டிடங்கைளை எடுத்துக்காட்டாகக் கொண்டு உருவான பாணி ரிச்சார்ட்சோனிய ரோமனெசுக் என அழைக்கப்பட்டது.

குறிப்புக்கள்
-------------

1. ↑  Whiffen, Marcus. *American Architecture Since 1780: A guide to the styles*. Cambridge, MA: The MIT Press, 1969, 61.
2. ↑  Fleming, John, Hugh Honour and Nikolaus Pevsner. *The Penguin Dictionary of Architecture*. Middlesex, England: Penguin Books, 1983.
3. ↑  Wilson, Richard Guy. *Buildings of Virginia: Tidewater and Piedmont*Oxford University Press, 2002, 524–5.
**ஜான் கவுச் ஆடம்சு** (*John Couch Adams*, 5 சூன் 1819 – 21 சனவரி 1892) என்பவர் பிரித்தானிய கணிதவியலாளரும், வானியலாளரும் ஆவார்.

ஜான் ஆடம்சு இங்கிலாந்தின் இலான்செசுட்டன் நகரில் ஒரு குத்தகை உழவருக்கு மகனாகப் பிறந்தார். கேம்பிரிட்ஜ் பல்கலைக்கழகத்தில் 1843இல் கணிதத்தில் பட்டம் பெற்றார். 1859 முதல் இறக்கும் வரை அதே பல்கலைக்கழகத்தில் இலவுண்டீன் கட்டிலில் வானியல், வடிவியலில் இலவுண்டீன் பேராசிரியராகப் பணியாற்றினார். 1860இல் கேம்பிரிட்ச் வான்காணகத்தின் இயக்குனராக நியமிக்கப்பட்டார்.

இவர் 1846இல் இலவாய்ரியருக்கும் முன்பாகவே நெப்டியூன் என்ற கோளின் இருப்பைக் கண்டறிந்தார். இவரது கணக்கீடுகள், இலவாய்ரியரின் முன்கணிப்பு வெளியாகும்வரை, கண்டுகொள்ளப்படவில்லை. ஆடம்சின் முன்கணிப்பின் முன்மையைப் பிறகு ஜேம்சு சால்லீசும், ஜான் ஹெர்சலும் சுட்டிக் காட்டினர்.

இவர் 1852இல் நிலாவின் நிரலியக்க வேறுபாடுகளையும், 1866இல் கோள்களின் சிற்றலைவுகளையும் ஆய்வு செய்தார். இவை இரண்டுமே வான்கணிதவியற் சிக்கல்களாகும். இவரது வானியல் கட்டுரைகள் இருதொகுதிகளாக 1876இலும் 1901இலும் வெளியிடப்பட்டன.

மேற்கோள்கள்
-----------

1. ↑    "Adams, John Couch". *பிரித்தானிக்கா கலைக்களஞ்சியம்* (11th). (1911). Cambridge University Press.
2. ↑   "Adams, John Couch (ADMS839JC)". *A Cambridge Alumni Database*. University of Cambridge.
3. ↑  Sheehan *et al.* (2004)
**ஒருபொருட் பன்மொழி** என்பது நன்னூல் வழங்கும் ஒரு தமிழ் இலக்கணக் குறியீடு.  இதனை **மீமிசை** எனவும் குறிப்பிடுவர். ஒரு பொருளையே தரும் பல சொற்கள் தொடர்வது ஒரு பொருட் பன்மொழியாகும். 

மீமிசை ஞாயிறு , புனிற்றிளங் கன்று,  உயர்ந்தோங்கு பெருவரை,  குழிந்து ஆழ்ந்த கண்  என்பன இதற்கு எடுத்துக்காட்டுகள். 
பூமலர், பூம்போது, களிற்றொருத்தல், கேழற்பன்றி என்பன பண்புத்தொகை. ஒருபொருட் பன்மொழி அன்று. 
**ஒருபொருள் இருசொல்** என்று தொல்காப்பியமும் 
**ஒருபொருள் பல்பெயர்** என்று நன்னூலும்  குறிப்பிடும் இலக்கணம் தொடர்பொழி மேலது.

வையைக்கு இறைவன் ... கூடலார் கோமான் - எனப் பாடும்போது ஒருவனையே குறிக்கும் இரண்டு தொடர்கள் வந்துள்ளன. இப்படி வருவது ஒருபொருள் இருசொல். 
திருமால் குன்றம் உயர்ந்தோங்கி நிற்கிறது. அந்த ஏழைக் குழந்தையின் கண்கள் குழிந்தாழ்ந்து காணப்படுகின்றன. இவ்விரு தொடர்களிலும் ஒருபொருள் குறித்துத் தொடர்ந்து வரும் இருசொற்கள் உள்ளன. அவை உயர்ந்தோங்கி, குழிந்தாழ்ந்து என்பவை.  அவை உயர்ந்து, ஓங்கி ஆகிய இரு சொற்களும் உயர்ந்த என்னும் ஒரே பொருளிலும், குழிந்து, ஆழ்ந்து என்பவை குழிந்து என்னும் ஒரே பொருளிலும் வருகின்றன.
நடு மையம், மீமிசை ஞாயிறு என்னும் தொடர்களில் நடுப்பகுதி என்னும் ஒரே பொருளை உணர்த்தும் நடு, மையம் என்னும் இரு சொற்களும் மேற்பகுதி என்னும் பொருளைத் தரும்.  மீ, மிசை என்னும் இரு சொற்களும் இணைந்து வந்து ஒரே பொருளை உணர்த்தியுள்ளன.

அடிக்குறிப்பு
-------------

1. ↑  ஒருபொருட் பன்மொழி சிறப்பினின் வழா (நன்னூல் 398)
2. ↑  மீ, மிசை ஆகிய இரண்டு சொற்களும் மேலிருத்தலை மிகுதிப்படுத்திக் காட்டின
3. ↑  புனிறு என்பது ஈன்றணிமை, இளமை என்பது இளமைப் பருவம். இந்த இரண்டு சொற்களும் இளமையை மிகுதிப்படுத்திக் காட்டின
4. ↑  உயர்தல், ஓங்குதல், பெருந்தல் ஆகிய மூன்றும் பெருமையின் பாங்கைப் பல்வேறு கோணங்களில் மிகுதிப்படுத்திக் காட்டின.
5. ↑  குழிதல், ஆழ்தல் இரண்டும் குழியின் ஆழத்தை மிகுதிப்படுத்திக் காட்டின.
6. ↑  நன்னூல் காண்டிகை உரை மேற்கோள்
7. ↑  உ. வே. சாமிநாதையர், பதிப்பாசிரியர் (இரண்டாம் பதிப்பு 1946). *பவணந்தி முனிவர் இயற்றிய நன்னூல் மூலமும் மயிலைநாதர் உரையும்*. சென்னை: உ. வே. சாமிநாதையர் குமாரர் கலியாணசுந்தரையர்.
8. ↑  ஒருபொருள் இருசொல் பிரிவில வரையார் (தொல்காப்பியம் சொல்லதிகாரம் 460)
9. ↑  ஒருபொருள் பல்பெயர் பிரிவு இல வரையார் (நன்னூல் 397)
10. ↑  இளம்பூரணர் உரை (2010). *தொல்காப்பியம் (எழுத்து, சொல், பொருள்) மூலமும் உரையும்*. சென்னை 14: சாரதா பதிப்பகம். பக். 391.
**ஒருங்கிணைந்த தோட்டக்கலை** (*Synergistic gardening*) என்பது எமிலியா ஹஸ்லிப் என்பவர் உருவாக்கிய இயற்கைத் தோட்டக்கலை முறை ஆகும். இந்த முறையானது நிலைகொள் வேளாண்மையாலும், மசனோபு ஃபுக்குவோக்கா மற்றும் மார்க் போன்ஃபில்ஸ் ஆகியோரின் பணியினாலும் வலுவாக தாக்கம் பெற்றது. தோட்டத்தை நிறுவிய பிறகு, தோண்டுதல், உழுதல் அல்லது உழுதுபயிரிடுதல் போன்றவை தேவைப்படாது. மேலும் வெளிப்புற உள்ளீடுகளான இயற்கை உரம் மற்றும் பிற வேதியியல் உரங்கள் அல்லது பூச்சிக்கொல்லிகள் போன்றவைகள் இட அவசியம் இல்லை. தாவரங்கள் தேர்வு, ஈர வைக்கோல் கொண்ட தழைக்களம் மற்றும் தாவர மிகுதிகளை மறுசுழற்சி செய்தல் போன்றவைகளால் மண்வளம் பராமரிக்கப்படுகிறது.

மேற்கோள்கள்
-----------

1. ↑  "The Synergistic Garden". *Excerpt from Permaculture Magazine*. Issue 19. Spring 1999. Archived from the original on 16-03-2006. 14-01-2013 அன்று பார்க்கப்பட்டது. Check date values in: `|accessdate=, |archivedate=` (உதவி)CS1 maint: unfit url (link)
2. ↑  Emilia Hazelip’s emails (x105) articulating her practises and positions. Dec. 2001 – Jan. 2003 பரணிடப்பட்டது 2020-05-28 at the வந்தவழி இயந்திரம்
**ஒருசிறைப் பெரியனார்** சங்ககாலப் புலவர்களில் ஒருவர்.

குறுந்தொகை 272, நற்றிணை 121, புறநானூறு 137 ஆகிய 3 பாடல்கள் இவரால் பாடப்பட்டனவாகச் சங்கத்தொகை நூல்களில் இடம்பெற்றுள்ளன.

பாடல் தரும் செய்திகள்
---------------------

### புறம் 137

நாஞ்சில் என்பது நாஞ்சில்(கலப்பை) போல் தோற்றம் தரும் ஒரு மலை. அதனைச் சூழ்ந்த நாடு நாஞ்சில்நாடு. அதன் தலைநகரம் நாஞ்சில். இது குமரி மாவட்டத்தில் வீரநாராயண மங்கலம் என்னும் பெயர் கொண்டுள்ளது.

நாஞ்சில் வள்ளுவன் இவ்வூரில் இருந்த சங்ககாலக் கொடைவள்ளல். இவனைக் கண்டு புலவர் பாடுகிறார். மூவேந்தர் கொடையைப்பற்றி எனக்குத் தெரியாது. எனக்குத் தெரிந்ததெல்லாம் உன் கொடை ஒன்றுதான். குளநீர் பாயும் வயலில் போட்ட விதை சாவதில்லை. அதுபோல உன்னிடம் வந்தவர் வறிது மீள்வதில்லை - என்கிறார்.

### குறுந்தொகை 272

கலைமானின்மேல் பாய்ந்த அம்புபோல் அவள் கண் என்மேல் பாய்ந்துவிட்டது. பாய்ந்த அம்பைக் கலைமான் தானே பிடுங்கிக்கொள்ள முடியாதது போல அவள் கண் குத்தியதை என்னால் பிடுங்கி எறிய முடியாது என்று தலைவன் தன் பாங்கனிடம் வினவுவதாக இந்தப் பாடல் அமைந்துள்ளது.

### நற்றிணை 121

போருக்குச் சென்ற தலைவன் போர் முடிந்து இல்லம் திரும்புகிறான். அவனது தேரை ஓட்டிவரும் பாகன் தன் தலைவனிடம் சொல்கிறான். 'இதோ! கான்யாற்று மணலைத் தாண்டிவிட்டோம். பிணைமான் விதைத்து வளர்ந்த வரகை மேய்ந்துவிட்டுத் தன் கலைமானோடு சேர்ந்து உறங்கும் உன் ஊர் இதோ நெருங்கிவிட்டது' - என்கிறான்.

வெளி இணைப்புகள்
---------------

1. ↑  ஒருசிறைப் பெரியனார் பாடல் புறநானூறு 137
**சுண்ணாக எழுச்சி** அல்லது **ஒக்டோபர் எழுச்சி** என்பது தீண்டாமைக்கும், சாதியத்துக்கும் எதிராக யாழ்ப்பாணத்தில் நடத்தப்பட்ட எதிர்ப்புப் போராட்ட ஊர்வலமும், அதைத் தொடர்ந்த எழுச்சியையும் குறிக்கிறது. தீண்டாமைக்கு எதிரான இந்தப் போராட்டத்தை இடதுசாரிகள், குறிப்பாக இலங்கைப் பொதுவுடமைக் கட்சி (சீன சார்பு) முன்னெடுத்தனர். சட்ட அனுமதி காவல்துறையினரிடம் கேட்கப்பட்ட போதும், அது தரப்படவில்லை. எனினும் ஊர்வலம் ஒக்டோபர் 21, 1966 ம் திகதி, சுண்ணாகத்தில் இருந்து புறப்பட்டு, யாழ் முற்றவெளி நோக்கி தொடங்கியது. அந்த ஊர்வலத்தை தடுத்த காவல்துறையினர், ஊர்வலத்தில் கலந்து கொண்டோரைக் கடுமையாகத் தாக்கினர், பலரைக் கைது செய்யதனர். இதைத் தொடர்ந்து, கலந்து கொண்டவர்களுக்கும் காவல்துறையினருக்கும் மோதல் நிலை உருவானது. இதைத் தவிர்க்க முழக்கங்கள் இன்றி ஊர்வலத்தைத் தொடர காவல்துறை அனுமதித்தது. ஊர்வலம் தொடர மேலும் பல மக்கள் சேர்ந்து கொண்டனர், மீண்டும் முழக்கங்கள் எழுப்பப்பட்டன. கொட்டும் மழையிலும் கூட்டம் முற்றவெளியில் நடத்தப்பட்டது. இந்நிகழ்வும், இதைத் தொடர்ந்து நடத்தப்பட்ட போராட்டங்களுமே ஒக்டோபர் எழுச்சி என்று ஈழத்தில் அறியப்படுகிறது.

பின்புலம்
---------

யாழ்ப்பாணத்தில் 1960 களிலும் தீண்டாமை பொது இடங்களிலும் தீவரமாகக் கடைப் பிடிக்கப்பட்டு வந்தது. தாழ்த்தப்பட்டோர் பல கோயில்களுக்குள் செல்ல முடியாது, பல பாடசாலைகளில் படிக்க முடியாது, பொது உணவகங்களில் உணவு உண்ண முடியாது, பொதுக் கிணற்றையோ, குளத்தையோ பயன்படுத்த முடியாது என பல விதங்களில் தீண்டாமை வெளிப்பட்டது. தீண்டாமை சாதியத்தின் கோர வெளிப்பாடாக இருந்தது. இது மிக மோசமான முறையில் யாழ்ப்பாணத்திலேயே வெளிப்பட்டது. இதனை எதிர்த்து நீண்ட காலமாக எதிர்ப்புப் போராட்டங்கள் நடைபெற்றன. எனினும் 1960 களில் சர்வதேசப் புரட்சிச் சூழ்நிலை, இந்தத் தளத்திலும் எதிர்ப்புப் போராட்டங்களைக் கூர்மைப்படுத்தியது. அதன் ஒரு திருப்பு முனையாக ஒக்டோபர் எழுச்சி பார்க்கப்படுகிறது.

இவற்றையும் பார்க்க
------------------

* சங்கானைக்கு என் வணக்கம்

மேற்கோள்கள்
-----------

1. ↑  சி. கா செந்திவேல், ந. இரவீந்திரன். 1989). இலங்கையில் சாதியமும் அதற்கெதிரான போராட்டங்களும். சென்னை: தெற்குப் பதிப்பகம்.
**ஸ்வேதா கோனுர்** (பிறப்பு: சூலை 19, 1979) என்ற இயற்பெயரைக் கொண்ட **மாளவிகா** எண்ட் லவலீ மாடல் அழகியாக இருந்து பின்னர் திரைப்பட நடிகையானார். இவர் தமிழ், இந்தி, தெலுங்கு திரைப்படங்களில் நடித்துள்ளார். சுந்தர் சி. இயக்கத்தில் வெளியான திரைப்படமான உன்னை தேடி திரைப்படத்தில் அஜித்குமாருடன் முக்கிய வேடத்தில் நடித்து தமிழ் திரைப்படத்துறையில் அறிமுகமானார். 2002-2003 இல் இவர் நடித்த தமிழ்த் திரைப்படங்கள் வெற்றியளிக்காததால் தெலுங்குத் திரைப்படங்களில் நடிக்கச் சென்றார். 2004 ஆம் ஆண்டு சூர்யா நடித்த பேரழகன் திரைப்படத்தில் ஒரு பாடலுக்கு நடனமாடியதன் மூலம் மறுபடியும் தமிழ் திரைப்படங்களில் நடிக்க தொடங்கினார். வசூல்ராஜா எம்.பி.பி.எஸ் திரைப்படத்தில் கமலுடன் நடித்தார். பின்னர் பாலிவுட்டில் *சீ யூ எட் 9* திரைப்படத்திலும் நடித்தார். இவர் ரோஜா வனம், வெற்றிக் கொடி கட்டு, சந்திரமுகி, வியாபாரி, திருட்டு பயலே ஆகிய படங்களில் நடத்துள்ளார். 2007-ல் சுமேஷ் என்பவரை திருமணம் செய்து கொண்டார்.

தற்போது 38 வயதாகும் இவருக்கு ஒரு ஆண் குழந்தையும், ஒரு பெண் குழந்தையும் உள்ளனர். கணவருடன் மகிழ்ச்சியாக குடும்பம் நடத்தி வருகிறார். நடிப்பதை நிறுத்திக் கொண்டார்.

மேற்கோள்கள்
-----------



1. ↑
2. ↑
3. ↑
4. ↑
**நெறிமுறை** (*Protocol/ Norm*) என்பது சமுதாயத்தில் மனிதர்கள் எவ்வாறு நடந்து கொள்ள வேண்டும் என்று அச் சமுதாயத்தினால் நடைமுறைப் படுத்தப்படும் விதிகளாகும். இந்த சமூக நடைமுறைப் படுத்தல் என்ற அம்சமே நெறிமுறைகளை விழுமியம் போன்றவற்றிலிருந்து வேறுபடுத்துகின்றது. தவிரவும் விழுமியம் கருத்தியல் அடிப்படையைக் கொண்டது, நெறிமுறை குறிப்பிட்ட விடயங்களில் மக்கள் இவ்வாறுதான் நடந்து கொள்ள வேண்டும் போன்ற நெறிப்படுத்தல் தன்மை கொண்டது. நெறிமுறைகளின் தாக்கம் பல்வேறு வகையான மனித நடத்தைகளில் இருப்பதாகக் கருதப்படுகிறது. 

எல்லாச் சமுதாயங்களிலும் நெறிமுறைகள் ஒன்றுபோல் இருப்பதில்லை. நெறிமுறைகளை வகுத்துக் கொள்வதில் சமுதாயங்களுக்குள் வேறுபாடுகள் காணப்படுகின்றன. திருமணம், கணவன் - மனைவி தொடர்பு, பிள்ளைகள் கடைப்பிடிக்க வேண்டிய விதிமுறைகள் எனப் பலவகையான நெறிமுறைகள் ஒன்றுக்கொன்று வேறுபட்டுக் காணப்படுவது மட்டுமின்றி முற்றிலும் எதிர் மாறானவையாகவும் இருக்கக்கூடும். எடுத்துக்காட்டாகச் சில சமுதாயங்கள் ஒருவனுக்கு ஒருத்தி என்ற நிலைப்பாட்டைத் திருமணத்தில் கடைப்பிடிக்க, வேறு சில சமுதாயங்களில் பலதார மணம் வழக்கில் உள்ளது.

இவற்றையும் பார்க்கவும்
----------------------

* குடிவழக்கு
* மரபாண்மை

மேற்கோள்கள்
-----------
### வெள்ளூர் நடுநக்கர் திருக்கோவில்

பழம்பெரும் சிறப்பினைப் பறைசாற்றும் பாங்கான ஊர் வெள்ளூர். ஸ்ரீவைகுண்டம் அருகில் அமைந்துள்ள சிறப்பான இவ்வூரில் பசுமைபடர்ந்த வயல்வெளிகளுக்கு இடையே பொங்கும் புனல்சூழ் சுனைநீர் ததும்பும் தெப்பக்குளத்தின் பின்பக்கம் தேர்ச்சி மிகுந்த கலைவண்ணச்சிலைகளுடன் காட்சிதரும் சிவன்கோவில் கற்பனைக்கு எட்டாத அற்புதம். செந்தூர் அழகன், செவ்வேள் முருகன் வெள்ளூர் நடுநக்கர் எனும் சிவபெருமானை பூஜை செய்து வழிபட்ட காரணத்தால் "வேல் ஊர்" என்பது வெள்ளூர் என மருவி அழைக்கப்படுவதாகக் கூறுவர்.

தாமிரபரணி நதிக்கரையில் அமைந்துள்ள வெள்ளூர் நடுநக்கர் ஆலயமும் நவலிங்கபுரத் திருத்தலங்களில் சிறப்புக்குரிய ஒன்றாகும்.

இரண்டு சிவநெறிச் செல்வர்களுக்கிடையில் ஏற்பட்ட வழக்கில் துறவி வேடத்தில் வந்து ஈசன் இனிய தீர்ப்பு வழங்கிய காரணத்தால் வெள்ளூர் இறைவன் ‘மத்தியபதீஸ்வரர்’ என்று அழைக்கப்படுகிறார். இதற்கிணையான தமிழ்சொல்லில் "நடுநக்கர்" என்ற திருப்பெயருடன் காட்சி தருகிறார் வெள்ளூர் வேந்தர் ‘மத்தியபதீஸ்வரர்’.

சிவராத்திரிநாளில் நவலிங்கபுர தரிசனம் காணவருவோர் வெள்ளூரில் அமைந்துள்ள இந்த சிவாலய இறைவனை வணங்கிச் சென்றால் வடநக்கர், நடுநக்கர் என்ற இரண்டு சிவபெருமானின் அருள்கிட்ட சிந்தை குளிரும், வாழ்வில் சிறப்புகள் மிளிரும்.

மேற்கோள்கள்
-----------

1. ↑  "வெற்றியை வாரி வழங்கும் வெள்ளூர் நடுநக்கர்". *www.dailythanthi.com*. தினத்தந்தி. 20 பிப்ரவரி 2023 அன்று பார்க்கப்பட்டது.
செயின்ட் பீட்டர்போர்கில் 2006 சூன் 28 இரவு 11 மணியளவில் வெள்ளை இரவின் துவக்கமாக சூரிய ஒளி அளவு நிரூபிக்கிறது
**வெள்ளை இரவு விழாக்கள்** என்பவை கோடைகாலத்தில் பல நகரங்களில் நடத்தப்பட்ட இரவு கலை விழாக்களாகும். இதில் அசல் திருவிழாவானது உருசியாவில் உள்ள செயின்ட் பீட்டர்ஸ்பேர்க்கில் நடைபெற்ற வெள்ளை இரவு விழா ஆகும். கோடைக் காலத்தில் வடதுருவத்தை ஒட்டிய பகுதிகளில் இரவுகளில் சூரியன் மறைவது தாமதமாகி, சூரியன் உதிக்கும் நேரம் துவங்கிவிடும், இவ்வாறு சூன் மாதத்த கோடைகால வார இறுதி நாளில் செயின்ட் பீட்டர்ஸ்பர்க் போன்ற பகுதிகளில், சூரியன் மறைவதற்கு இரவு 10 மணிக்குப் பிறகும் கூட கிட்டத்தட்ட இரவு முழுவதும் மெல்லொளி நீடிக்கும்.

செயின்ட் பீட்டர்ஸ்பர்க்கில் உள்ள வெள்ளை இரவுகள் திருவிழாவானது, கண்கவர் வானவேடிக்கை மற்றும் ஸ்கார்லெட் செயில்ஸ் ஆகியவற்றிற்கு புகழ் பெற்றது, இது பள்ளி ஆண்டு முடிவைக் கொண்டாடும் ஒரு பாரிய நிகழ்ச்சியாகவும் உள்ளது.

மேலும் மாஸ்கோ நகருக்கு அடுத்த பெரிய நகரமான லெனின்கிராட் இந்நகரம் நேவா ஓஹா
என்ற இரண்டு ஆறுகளில் முகத்துவாரத்தில் அமைந்து உள்ளது. குளிர் காலத்தில் பகற்பொழுது மிகவும் குறைவு. கோடையில் வினோதமான நிகழ்ச்சியாக, சூலை மாதத்தில் 22ஆம் தேதி முதல் 26 ஆம் தேதி வரை அங்கு இரவே இருக்காது.
அதாவது இரவு முழுவதும் ஒரே வெளிச்சமாக இருக்கும். அந்தக் காலத்து இரவுகளை 'வெள்ளை இரவுகள்' என்பர்.
அந்நாட்களில் மக்கள் துங்காமல் ஆடிப் பாடி மகிழ்வர். அவற்றைக் கண்டு களிக்க வெளிநாட்டினர் சுற்றுலாப் பயணமாக
ஏராளமானோர் வருகிறார்கள்.

இதே போன்று உலகம் முழுக்க பல பகுதிகளில் வெள்ளை இரவு, லைட் நைட்ஸ் அல்லது நியூட் பிளாச்சி போன்ற பல்வேறு பெயர்களைப் பயன்படுத்தி இதைப் பின்பற்றி பிற விழாக்கள் உருவாகியுள்ளன.

மேற்கோள்கள்
-----------

1. ↑  "Video of 2007 White Nights Festival".
2. ↑  அறிவுபேழை கவிஞர் நஞ்சுணடன்ஜூலை 1999 கலாபதிப்பகம்
1920 ஆம் ஆண்டில் இ. எல். தார்ண்டைக் நுண்ணறிவை மூன்று பிரிவுகளாக வகைப்படுத்தினார். கருத்தியல் நுண்ணறிவு, பொறியியல் நுண்ணறிவு, மற்றும் சமூக நுண்ணறிவு. **சமூக நுண்ணறிவு** (*social intelligence*) என்பது மனித உறவுகளைச் செம்மைப்படுத்துதலைக் குறிக்கிறது. மனிதர்கள் தம் உணர்ச்சிகளைச் செம்மைப்படுத்தி உறவுகளை மேம்படுத்துவதற்கு சமூக நுண்ணறிவு துணை புரிகிறது. தார்ண்டைக்கின் சமூக நுண்ணறிவுப் பற்றிய கோட்பாட்டினைப் பயன்படுத்தி 1983 இல் ஜவார்டு கார்டனர் பன்முனை நுண்ணறிவு கோட்பாட்டினை வெளியிட்டார். இதில் தன் நுண்ணறிவு பிறர்சார் நுண்ணறிவு அடங்கும். பிறர்சார் நுண்ணறிவு என்பது நம் உணர்வுகளைப் பற்றி புரிந்து கொண்டு, பிறரை அனுசரித்து வாழ்க்கையினை திறம்பட நடத்தும் திறனைக் குறிக்கிறது.

மேற்கோள்கள்
-----------

1. ↑  Thorndike, E.L. (1920). Intelligence and its use. Harper's Magazine, 140, 227-235.
2. ↑  Honeywill, Ross 2015, *The Man Problem: destructive masculinity in Western culture*, Palgrave Macmillan, New York.
3. 1 2  Ganaie, MY & Mudasir, Hafiz, 'A Study of Social Intelligence & Academic Achievement of College Students of District Srinagar', Journal of American Science 2015; 11(3)

வெளி இணைப்புகள்
---------------

* The Social Intelligence Lab
* The Preeminent Intelligence - Social IQ, Raymond H. Hartjen பரணிடப்பட்டது 2017-12-26 at the வந்தவழி இயந்திரம்
* Socially superior, Times Online
**ரோதை முனி** என்பது இலங்கையில் மலையகத் தேயிலைத் தோட்டங்களில் வழிபடப்படும் சிறு தெய்வமாகும். தேயிலைத் தோட்டங்களில் பணியாற்றும் தமிழ்த் தொழிலாளர்களால் நீண்டகாலமாக இச்சிறுதெய்வம் வழிபடப்பட்டு வருகிறது.

பெயர்க் காரணம்
--------------

ரோதை என்பது *சில்லு* என்ற பொருளில் தமிழில் வழங்கும் ஒரு திசைச் சொல்லாகும். பிரித்தானியக் குடியேற்றக் காலத்தில் தேயிலைத் தொழிற்சாலைகளில் பயன்படுத்தப்பட்ட அரைக்கும் பொறிகளும் ஏனைய பொறிகளும் பாதுகாப்பற்றனவாக இருந்தன. இதனால் தொழிற்சாலைத் தொழிலாளர்கள் அடிக்கடி விபத்துக்குள்ளாகி வந்தனர். இவ்வாறான விபத்துக்களைத் தவிர்க்கும் முகமாக, தொழிற்சாலையில் தொழிலைத் தொடங்குவதற்கு முன்னர், பொறிகளின் சில்லுகளையும் வெட்டும் சுழற்பொறிகளையும் உருவகப்படுத்தும் **ரோதை முனி**யை வழிபடும் வழக்கம் ஏற்பட்டது.

சடங்குகள்
---------

விடுமுறைக்குப் பின்னர் தொழிற்சாலையைக் கழுவிச் சுத்தப்படுத்தி புதிதாகப் பணிகளைத் தொடங்குவதற்கு முன்னர் ரோதை முனிக்கு படையல் வைக்கும் வழக்கம் இருந்து வந்ததாக அறியப்படுகிறது.

இவற்றையும் பார்க்க
------------------

* சிறுதெய்வ வழிபாடு
* தமிழர் நாட்டுப்புறத் தெய்வங்கள்
**சமூக வகுப்பு** (social class) என்பது, சமூக அறிவியல்களிலும், அரசியல் கோட்பாட்டிலும் சமூக அடுக்கமைவு மாதிரிகளை மையப்படுத்தித் தற்சார்பாக வரைவிலக்கணம் கூறப்படும் ஒரு தொகுதி கருத்துருக்கள் ஆகும். இதில் மக்கள், படிநிலை அமைப்புக் கொண்ட சமூகப் பகுப்புக்களில் குழுக்களாக அடக்கப்படுகின்றனர். மிகப் பொதுவான பகுப்பு உயர், நடுத்தர, தாழ்ந்த வகுப்புக்கள் ஆகும்.

"வகுப்பு", சமூகவியலாளர்கள், அரசறிவியலாளர்கள், மானிடவியலாளர்கள், சமூக வரலாற்றாளர்கள் போன்றோருடைய ஆய்வுப் பொருளாக உள்ளது. எனினும், "வகுப்பு" என்பதன் வரைவிலக்கணம் தொடர்பில் ஒருமித்த கருத்து இல்லை என்பதுடன், இதற்குப் பலவாறான, சிலவேளைகளில் முரண்படுகின்ற பொருள்களும் உள்ளன. பொதுவாக, "சமூக வகுப்பு" என்பது, "ஒரே சமூக, பொருளாதார, பண்பாட்டு, அரசியல், கல்வித் தகுதிநிலை கொண்ட மக்கள்" என வரைவிலக்கணம் கூறப்படும் "சமூக பொருளாதார வகுப்பு" என்பதற்கு ஒத்த பொருளில் பயன்படுகிறது. எடுத்துக்காட்டாக, "தொழிலாளர் வகுப்பு", "வளர்ந்துவரும் உயர்தொழில் வகுப்பு" போன்றவற்றைக் குறிப்பிடலாம். இருந்தாலும், கல்வியாளர்கள் சமூக வகுப்பையும், சமூக பொருளாதாரத் தகுதிநிலையையும் வேறுபடுத்துகின்றனர். முதலாவது உறுதியான சமூக பண்பாட்டுப் பின்னணி உடையதாகவும், பின்னது காலப்போக்கில் கூடுதலாக மாற்றமடையக்கூடிய ஒருவரின் தற்போதைய சமூக, பொருளாதார நிலையைக் குறிப்பதாகவும் உள்ளது.

சமூகத்தில் சமூக வகுப்பபைத் தீர்மானிக்கும் அளவீடு காலத்துக்குக் காலம் மாறிவருகின்றது. உற்பத்திச் சாதனங்களுடனான தொடர்பே வகுப்பைத் தீர்மானிப்பதாக கார்ல் மார்க்சு கருதினார். சமூகவியலாளர் மக்சு வெபர், பொருளாதார நிலையாலேயே வகுப்பு தீர்மானிக்கப்படுகிறது என்றும் சமூகத் தகுதிநிலையால் அல்ல என்றும் கூறுகிறார்.

மேற்கோள்கள்
-----------

1. ↑  Grant, J. Andrew (2001). "class, definition of". in Jones, R.J. Barry. *Routledge Encyclopedia of International Political Economy: Entries A-F*. Taylor & Francis. பக். 161. பன்னாட்டுத் தரப்புத்தக எண்:978-0-415-24350-6. .
2. ↑  Princeton University. "Social class". WordNet Search 3.1. Retrieved on: 2012-01-25.
3. ↑  Rubin, M. Denson, N. Kilpatrick, S. Matthews, K. E. Stehlik, T. & Zyngier, D. (2014). ""I am working-class": Subjective self-definition as a missing measure of social class and socioeconomic status in higher education research". *Educational Researcher* **43**: 196–200. doi:10.3102/0013189X14528373. .
**சமூக உளவியல்** (*Social psychology*) என்பது மக்களின் எண்ணங்கள், உணர்வுகள், நடத்தைகள் ஆகியன எவ்வாறு உண்மையான, கற்பனையான அல்லது மற்றவர்களின் குறிப்பான இருப்பால் தாக்கத்திற்குள்ளாகின்றது என்பது பற்றிய அறிவியல் ஆய்வு ஆகும். இந்த வரையறையில், விசாரணை அனுபவ முறை பற்றியதாக அறிவியல் குறிக்கிறது. எண்ணங்கள், உணர்வுகள் மற்றும் நடத்தைகள் என்ற வரையறைகள் மனித இருப்பில் அளவிடக்கூடிய சகல உளவியல் மாறிகளையும் உள்ளடக்கும். மற்றவர்களின் இருப்பு கற்பனையாக அல்லது மறைமுகமான இருக்கலாம் என்பது மக்கள் இருப்பு இன்றியும், குறிப்பாக தொலைக்காட்சி பார்க்கும்போது அல்லது உள் வயமாகிவிட்ட சமூக விதிமுறைகளை பின்பற்றுதல் போன்ற வேளைகளில் நாம் சமூக செல்வாக்கிற்கு வயப்பட்டவர்கள் என்பதைக் குறிப்பிடுகிறது. சமூக உளவியலாளர்கள் பொதுவாக மனநிலை மற்றும் உடனடி சமூக சூழ்நிலைகளின் இடையூடாட்டத்தின் விளைவாக மனித நடத்தையை விபரிக்கின்றனர். சமூக உளவியலாளர்கள் ஆய்வகம் சார், பட்டறிவுக் கண்டுபிடிப்புகள் ஆகியவற்றில் நாட்டம் கொண்டவர்கள். சமூக உளவியல் கோட்பாடுகள் பரந்த மற்றும் பொதுவானவற்றைவிட குறிப்பிட்ட மற்றும் ஒன்று குவிக்கப்பட்டவற்றில் இருப்பதையே நோக்கிச் செல்கிறது.

உசாத்துணை
---------

1. ↑  Allport, G. W (1985). "The historical background of social psychology". *The Handbook of Social Psychology*.  New York: McGraw Hill. p.5

வெளி இணைப்புகள்
---------------

விக்கிமீடியா பொதுவகத்தில்,  
 ***சமூக உளவியல்***   
என்பதின் ஊடகங்கள் உள்ளன. 

* Social Psychology Network
* Introduction to Social Psychology பரணிடப்பட்டது 2017-05-07 at the வந்தவழி இயந்திரம்
* Social Psychology – basics
**மடத்தருவி வழக்கு** (*Madatharuvi case*) 1966 ஆம் ஆண்டு இந்தியாவின் கேரளாவில் நடந்த மரியக்குட்டி என்ற விதவையின் கொலையைக் குறிக்கிறது. பெனடிக்ட் ஓணங்குளம் என்ற பாதிரியார் இந்தக் குற்றத்திற்காக தண்டிக்கப்பட்டார். அமர்வு நீதிமன்றம் பாதிரியாருக்கு மரண தண்டனை விதித்தது. ஆனால் அவர் சார்ந்த தேவாலயம் உயர் நீதிமன்றத்தை அணுகி இவரை விடுவித்தது. குற்றவாளியை பாதிரியாருக்குத் தெரியும் என்றும் ஆனால் பாதிரியார் பாவமன்னிப்பு கோரியவரை வெளிச்சத்துக்கு கொண்டுவர மறுக்கிறார் என்றும் பாதிரியாரின் ஆதரவாளர்கள் அப்போது கருத்து கூறினர்.

குற்றச்சாட்டு
-------------

கேரளாவின் பத்தனம்திட்டா மாவட்டத்தில் உள்ள இரான்னி நகரத்துக்கு அருகில் ஓடும் மடத்தருவி ஓடையில் மரியக்குட்டி என்ற விதவையை கொன்றதாக சீரோ மலபார் கத்தோலிக்க பாதிரியார் அருட்தந்தை பெனடிக்ட் ஓணங்குளம் மீது வழக்குத் தொடரப்பட்டது. ஓணங்குளத்திற்கு அமர்வு நீதிமன்றம் மரண தண்டனை விதித்து தீர்ப்பு வழங்கியது. இருப்பினும், கேரள உயர் நீதிமன்றம் 1967 ஆம் ஆண்டு சூழ்நிலை ஆதாரங்களை நிராகரிக்கும் தொழில்நுட்ப காரணங்களின் அடிப்படையில் பாதிரியாரை விடுவித்து விடுதலை செய்தது. 

மடத்தருவி வழக்கு கேரளாவில் மிகவும் பரபரப்பாகப் பேசப்பட்டது. பல திரைப்படங்களுக்கும் உத்வேகம் அளித்தது. 2010 ஆம் ஆண்டு, அதிரம்புழா நகரத்தில் பெனிடிக்ட் ஓணங்குளத்தின் கல்லறையை சங்கனாச்சேரி பேராயர் பிரார்த்தனைக்காக திறந்து வைத்தபோது, உள்ளூர் ஊடகங்களில் இவ்வழக்கு மீண்டும் முக்கியத்துவம் பெற்றது.

மேற்கோள்கள்
-----------

1. ↑  Philip, A.J. "Mariakutty's murder". *The Herald of India*. 2010-08-09 அன்று பார்க்கப்பட்டது.
2. ↑  "Sainthood to Fr. Benedict". *Manoramanews*. 2016-03-03 அன்று மூலம் பரணிடப்பட்டது. 2022-02-15 அன்று பார்க்கப்பட்டது.
3. ↑  "The road to sainthood". *News in The week*.
மடக்கைச் சுருள் (pitch 10°)
உயிரினமொன்றின் ஓட்டின் குறுக்குவெட்டு முகம். உள்ளே அறைகள் ஏறத்தாழ மடக்கைச் சுருள் அமைப்பில் இருப்பதைக் காண்க.
**மடக்கைச் சுருள்** அல்லது **மடக்கைச் சுருளி** என்பது ஒரு சிறப்புவகைச் சுருள் வளைவு ஆகும். இது இயற்கையில் பரவலாகக் காணப்படுகிறது. முதன் முதலாக டெசுக்கார்ட்டசு என்பவர் மடக்கைச் சுருள் பற்றி விளக்கினார். இதன் பின்னர், ஜேக்கப் பெர்னோலி இது குறித்து விரிவாக ஆய்வு நடத்தினார். இவர் இதை "அற்புதமான சுருள்" (marvellous spiral) என அழைத்தார்.

வரைவிலக்கணம்
------------

முனைவாள்கூறுகளில் (r,θ) இந்த வளைவைப் பின்வருமாறு எழுதலாம்:

{\displaystyle r=ae^{b\theta }\,}
அல்லது

{\displaystyle \theta ={\frac {1}{b}}\ln(r/a),}
இங்கே {\displaystyle e} இயற்கை மடக்கைக்கான அடி. {\displaystyle a}, {\displaystyle b} என்பன குறிப்பிலா மாறிலிகள்.

அளபுரு வடிவத்தில் இவ்வளைவைப் பின்வருமாறு எழுதலாம்:

{\displaystyle x(t)=r(t)\cos(t)=ae^{bt}\cos(t)\,}
{\displaystyle y(t)=r(t)\sin(t)=ae^{bt}\sin(t)\,}

வெளியிணைப்புகள்
---------------

* Spira mirabilis பரணிடப்பட்டது 2007-07-15 at the வந்தவழி இயந்திரம் வரலாறும் கணிதமும் (ஆங்கில மொழியில்)
* *Astronomy Picture of the Day*, Hurricane Isabel vs. the Whirlpool Galaxy
* *Astronomy Picture of the Day*, Typhoon Rammasun vs. the Pinwheel Galaxy
* *SpiralZoom.com*, கோல உருவாக்கம், இயற்கையிலுள்ள சுருள்கள், தொன்மக் கற்பனைகளிலுள்ள சுருள்கள் என்பன சார்ந்த அறிவியல் தொடர்பான ஒரு இணையத்தளம்.
* Online exploration using JSXGraph (JavaScript)
சமூக ஒப்பந்தம் தொடர்பான ஜான் லாக்கின் (John Locke) எழுத்துக்கள், அமெரிக்காவின் தொடக்க காலத் தலைவர்களிடையே மிகுந்த செல்வாக்குச் செலுத்தின.
**சமூக ஒப்பந்தம்** என்பது பல்வேறு வகையான மக்களாட்சிக் கொள்கைகளை விளக்கும் ஒன்றாகும். இது, சமூக ஒழுங்கைப் பேணும் நோக்கில், நாடுகளை உருவாக்குவதற்காக மக்கள் உட்கிடையான ஒப்பந்தங்களைச் செய்து கொள்கிறார்கள் என்னும் கருத்துருவின் அடிப்படையிலானது.

நவீனம் என்பது ஒரு கண்ணோட்டமாக, அணுகுமுறையாக இருந்த காலத்தில் உருவான அரசியல் தத்துவவியலாளர்கள், அரசாங்கமோ அல்லது ஆட்சியாளர்களோ தங்களது ஆளும் உரிமையையும், இறையாண்மையையும் மனித சமூகத்திற்கு அப்பாற்பட்ட இறைவன் அல்லது தெய்வீக ஆற்றல் போன்றவைகளிலிருந்து பெறவில்லை என்று உணர்ந்தனர். சமூகத்திலுள்ள ஆளப்படுகின்ற மனிதர்கள் தங்களுடைய நடைமுறைகளையும் வாழ்வியலையும் சீராக சண்டை, சச்சரவின்றி நடத்திட தங்களுக்குள் நடுநிலை கொண்ட ஒரு அமைப்பு வேண்டும் என உணர்ந்ததனால் ஒரு சமூக ஒப்பந்தத்தை உருவாக்கினர் என்று அவர்கள் எடுத்துக்கூறினர். பறிக்கமுடியாத தனிமனித உரிமைகளைத் தவிர மற்ற அனைத்து அதிகாரங்களையும் அந்த நடுநிலை அமைப்பின் பொறுப்பில் ஒப்படைத்தன் மூலம் சமூக ஒழுங்கைப் பேண மக்கள் முயன்றனர் என அவர்கள் கருதினர். அந்த நடுநிலை அமைப்பே நாடு, அரசு, ஆட்சியாளர்கள் என வளர்ச்சியடைந்தன என்ற தத்துவத்தையும் அவர்கள் முன் வைத்தனர். தாமஸ் ஹாப்ஸ், ஜான் லாக் மற்றும் ஜான் ஜேக்கஸ் ரூசோ போன்ற அறிஞர்களே சமூக ஒப்பந்தத் தத்துவத்தை முன் வைத்த தலைசிறந்த நவீன கால அரசியல் சிந்தனையாளர்கள்.
இந்தியாவின் ஆந்திரப் பிரதேசத்தின் ரங்காரெட்டி மாவட்டத்தில் உள்ள அனந்தகிரி மலையில் குஞ்சுகளுடன் கூடு.
**வெள்ளை புள்ளி விசிறிவால்** (White-spotted fantail) அல்லது **புள்ளி மார்பு விசிறிவால்** *(ரைபிடூரா அல்போகுலாரிசு)* என்பது சிறிய வகை பேசரின் சிற்றினமாகும். இது தென் மற்றும் மத்திய இந்தியாவில் காடு, புதர் மற்றும் சாகுபடி நிலங்களில் காணப்படுகிறது. இது முன்னர் வெள்ளை-தொண்டை விசிறிவால் ஈப்பிடிப்பானின் துணையினமாகக் கருதப்பட்டது.

விளக்கம்
--------

முதிர்ந்த வெள்ளை புள்ளிகள் கொண்ட விசிறிவால் சுமார் 19 செ. மீ. நீளமுடையது. இது ஒரு அடர் விசிறி வடிவ வெள்ளை நிறத்தில் விளிம்புகள் வாலினையும், வெள்ளை நிற மெல்லிய தொண்டை முடிகளையும் கொண்டுள்ளது. இப்பறவையின் மேற்பகுதி எழுது பலகை சாம்பல் நிறத்தில் உள்ளது. கருப்பு நிற கண் மூடி மற்றும் வெள்ளை தொண்டை புருவத்துடன் காணப்படும். இது வெண்மையான அடிப்பகுதியையும், வெள்ளை நிறப் புள்ளிகளுடன் காணப்படும் சாம்பல் நிற மார்பகப் பட்டையையும் கொண்டுள்ளது.

நடத்தை
------

 இந்தியாவின் ஆந்திரப் பிரதேசத்தின் ரங்காரெட்டி மாவட்டத்தில் உள்ள அனந்தகிரி மலையில்
வெள்ளைப் புள்ளி விசிறிவால் மரத்தில் சிறிய கோப்பை வடிவ கூட்டில் மூன்று முட்டைகள்வரை இடுகிறது.

### உணவு

வெள்ளை புள்ளி விசிறிவால், பூச்சிகளை உண்ணக்கூடியது. இது அடிமரத்தின் வழியாக நகரும்போது வாலை அடிக்கடி விசிறிக்கொள்கிறது.

### குரல்

பொதுவாக ஆண் தனது அழைப்பில் இசைக் குறிப்புகளின் நிலையான மற்றும் தவறற்ற வடிவத்தைப் பயன்படுத்துகிறது. ஒலியானாது சத்தமாக இருக்கும் போது இரண்டு சரணங்களாகப் பிரிக்கப்படுகின்றன. முதலில் 5-6 *டிரில்லிங்* குறிப்புகள் உயர்ந்து விழும். இதைத் தொடர்ந்து 4-5 குறிப்புகள் அளவு உயர்ந்து மிக உயர்ந்த குறிப்பில் முடிவடையும்.
பறவைகள் ஆண்டுதோறும் ஒரே ஓசையினைப் பயன்படுத்துகின்றன. ஆனால் படிப்படியாகச் சிறிய மாற்றங்களுடன் ஒலிக்கின்றன. இதன் விளைவாக ஓசையானது 4-5 குறிப்புகளுக்கு பிறகு மிகவும் வித்தியாசமாக ஒலிக்கிறது. பறவையைக் கண்டறிவதற்கும் அடையாளம் காண்பதற்கும் ஆணின் அழைப்பு மதிப்புமிக்க பண்பாக உள்ளது.

மேற்கோள்கள்
-----------

1. ↑  BirdLife International. 2017. Rhipidura albogularis (amended version of 2016 assessment). The IUCN Red List of Threatened Species 2017: e.T103709613A118756437.. Downloaded on 10 December 2018.
2. ↑  *Birds of India* by Grimmett, Inskipp and Inskipp, ISBN 0-691-04910-6

 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3429500
* விக்கியினங்கள்: Rhipidura albogularis
* Avibase: E12FE2739090FB1A
* BirdLife: 103709613
* ஈபேர்டு: spbfan1
* GBIF: 6087954
* iNaturalist: 144736
* ITIS: 915857
* IUCN: 103709613
* Xeno-canto: Rhipidura-albogularis

 |
**ராபர்ட் ஜோர்டான்** (*Robert Jordan*, அக்டோபர் 17, 1948 – செப்டம்பர் 16, 2007) ஒரு அமெரிக்க கனவுருப்புனைவு எழுத்தாளர். இவரது இயற்பெயர் **ஜேம்ஸ் ஆலிவர் ரிக்னி, இளையவர்** (*James Oliver Rigney, Jr*). ரீகன் ஓ’ நீல், ஜாக்சன் ஓ’ ரெய்லி போன்ற புனைப்பெயர்களிலும் எழுதியுள்ளார். *தி வீல் ஆஃப் டைம் (The Wheel of Time)* கனவுருப்புனைவு புதின வரிசை இவரது குறிப்பிடத்தக்க படைப்பாகும். ஜோர்டான் கனவுருப்புனைவு உலகின் பெரும்புள்ளிகளில் ஒருவராகக் கருதப்படுகிறார்.

அமெரிக்காவின் தெற்கு கரோலினா மாநிலத்தில் பிறந்த ஜோர்டான் வியட்நாம் போரில் பங்கு கொண்டார். வியட்நாமிலிருந்து திரும்பிய பின்னர் தெற்கு கரோலினா ராணுவக் கல்லூரியில் இயற்பியலில் படித்து பட்டம் பெற்றார். அமெரிக்கக் கடற்படையில் அணுக்கரு இயற்பியலாளராகப் பணியாற்றினார். 1977ல் எழுதத் தொடங்கினார். அவரது முதல் படைப்பு (*ஃபாலோன்* புதின வரிசை) ரீகன் ஓ’ நீல் என்ற பெயரில் 1980ல் வெளியானது. அதன் பின்னர் *கோணன் தி பார்பாரியன்* புதின வரிசையில் பல புதிய புத்தகங்களை எழுத ஒப்பந்தம் செய்யப்பட்டார். இந்த வரிசையில் மொத்தம் ஏழு புத்தகங்களை எழுதினார். 1990ல் *வீல் ஆஃப் டைம்* புதின வரிசையில் முதல் புத்தகமான *தி ஐய் ஆஃப் தி வோர்ல்ட்* வெளியாகி பெரும் வரவேற்பைப் பெற்றது. அடுத்த பதினைந்து ஆண்டுகளில் மேலும் பத்து புத்தகங்கள் இந்த வரிசையில் வெளியாகி லட்சக்கணக்கில் விற்றன. இந்த புத்தகங்களின் வெற்றியால் ஜோர்டான், நவீனக் கனவுருப்புனைவு எழுத்தாளர்களின் வரிசையில் டோல்கீனுக்கு அடுத்தபடியாகக் கருதப்படுகிறார். 2006ல் ஜோர்டான் *கார்டியாக் ஏமைலாய்டோசிஸ்* (cardiac amyloidosis) என்ற இருதய நோயால் பாதிக்கப்பட்டார். செப்டம்பர் 2007ல் மரணமடைந்தார். தனது இறுதி நாட்களில் *வீல் ஆஃப் டைம்* வரிசையில் மீதமுள்ள புத்தகங்களை எப்படி முடிக்க வேண்டுமென்று நிறைய குறிப்புகளையும் ஒலித்துண்டுகளையும் தயார் செய்தார். அவர் இறந்த பின் அவரது மனைவியும் தொகுப்பாசிரியருமான ஹாரியட் மக்டொகல், அந்த குறிப்புகளைக் கொண்டு மீதமுள்ள புத்தகங்களை எழுத பிராண்டன் சாண்டர்சன் என்ற இளம் எழுத்தாளரைத் தேர்வு செய்தார். தற்போது சாண்டர்சன் அந்த புத்தகங்களை எழுதி வருகிறார்.

வெளி இணைப்புகள்
---------------

* அதிகாரப்பூர்வ வலைப்பதிவு
ராபர்ட் சூமான்
**ராபர்ட் அலெக்சாண்டர் சூமான்** என்றும் அழைக்கப்படுகின்ற **ராபர்ட் சூமான்** (Robert Schumann - 8 ஜூன், 1810 – 29 ஜூலை, 1856) ஒரு ஜேர்மானிய இசையமைப்பாளரும், அழகியல்வாதியும் (aesthete), செல்வாக்குப்பெற்ற இசைத் திறனாய்வாளரும் ஆவார். இவர் 19 ஆம் நூற்றாண்டின் மிகவும் புகழ் பெற்ற புனைவிய (Romantic) இசையமைப்பாளர்களுள் ஒருவர்.

இவர் ஒரு திறமையான பியானோ இசைக் கலைஞராக வேண்டும் என விரும்பினார். பிரீட்ரிக் வியெக் (Friedrich Wieck) என்னும் இவரது ஆசிரியர், தன்னிடம் சில வருடங்கள் படித்தால் அவரை ஐரோப்பாவிலேயே பெரிய பியானோக் கலைஞராக ஆக்குவதாக உறுதியளித்திருந்தார். ஆனால், கையில் ஏற்பட்ட காயம் ஒன்றினால் சூமானின் எண்ணம் ஈடேறாமல் போயிற்று. என்னும் தனது இசை ஆற்றலை இசையமைப்பில் பயன்படுத்த அவர் முடிவு செய்தார். 1840 வரையில் இவரது வெளியிடப்பட்ட இசையமைப்புக்கள் அனைத்துமே பியானோவுக்கு ஆனவை. பின்னர் இவர் பியானோவுக்கும், இசைக்குழுக்களுக்குமான (orchestra) ஆக்கங்களை உருவாக்கினார். இசை பற்றிய இவரது எழுத்துக்கள் பல இவரும் சேர்ந்து நிறுவி, லீப்சிக்கிலிருந்து வெளிவந்த இசைக்கான சஞ்சிகையான "இசைக்கான புதிய சஞ்சிகை"யில் (Neue Zeitschrift für Musik) வெளியாயின.

இவரது பியானோ ஆசிரியரான பிரீட்ரிக் வியெக்குடன் நடைபெற்ற கடுமையான வழக்குகளுக்குப் பின்னர் 1840ல், அவரது மகளும் பியானோக் கலைஞருமான கிளாரா வியெக்கைத் திருமணம் செய்துகொண்டார். தற்கொலைக்கு முயற்சி செய்த இவர், அதன் பின்னர் இரண்டு ஆண்டுகள் மனநோய் மருத்துவமனை ஒன்றில் சேர்க்கப்பட்டிருந்தார். இவர் தனது நடு வயதிலேயே காலமானார்.
Robbers Cave
Robbers Cave and River
**இராபர்சு குகை** (**Guchhupani என உள்ளூர் மக்களால் அழைக்கப்படுகிறது**), நதி ஒன்று இந்த குகை வழியாக பாய்ந்து வருகிறது.

இந்தியாவில் உள்ள உத்தரகண்ட் மாநிலத்தில் இமயமலை அடிவாரத்தில் டேராடூன் நகரில் இருந்து  சுமார் 8 கி. மீ. தொலைவில் இந்த குகை அமைந்திருக்கிறது. 

டேராடூனிலிருந்து 8 கிமீ தொலைவில் இமயமலையின் அடிவாரத்தில் கொள்ளையர்கள் குகை (Robber's Cave) என்ற குகை இருக்கிறது. பல வருடங்களுக்கு முன் கொள்ளையர்கள் கொள்ளையடித்த பணத்தை பதுக்கி வைக்க இந்த குகையை பயன்படுத்தினார்களாம். இந்த இடத்தை குச்சுபானி (Guchhupani) என்றும் அழைக்கிறார்கள். ஆங்கிலேயர்கள் இந்த இடத்தை Robber's Cave என்று அழைக்கத்தொடங்கினர்.
முன்பு இந்த பகுதிக்குச் செல்லப் பயப்பட்ட மக்கள் இப்போது உலகம் முழுவதிலிருந்தும் வந்து பார்த்து இரசித்துச் செல்கின்றனர். இங்கு ஒரு அறுநூறு மீட்டர் நீழமுள்ள குகை இருக்கிறது. அதிகபட்சமாக 10 மீட்டர் உயரம் இருக்கிறது.
குகையின் நடுப்பகுதியில் ஓரிடத்தில் தண்ணீர் அருவி மாதிரி கொட்டுகிறது. குகையின் இறுதிப்பகுதியிலும் ஒரு அருவி கொட்டுகிறது.
குகை வழியாக தண்ணீர் பாய்ந்து வருகிறது. பனியில் இருந்து உருகி வரும் தண்ணீரில் கால் வைத்தாலே விர்ரென்று காலை இழுத்துவிடுவோம். ஆனால் கொஞ்ச நேரம் தண்ணீரில் நடந்தால் அந்த குளிரோடு கலந்து விடுவோம். கடுமையான குளிரில் இருட்டு குகையினுள் நடப்பது ஒரு இனிய அனுபவம். குளிரை தாங்கும் சக்தியுள்ளவர்கள் குகையின் இறுதிப்பகுதியில் இருக்கும் அருவியில் குளித்துவிட்டு திரும்பலாம்.
**நெற்றிப் பட்டம்** (*Nettipattom*) என்பது கோயில் யானைகளை அலங்கரிக்கக் கேரளா மற்றும் தமிழ்நாட்டில் பயன்படுத்தப்படும் ஓர் ஆபரணம். யானைகளின் நெற்றியில் இவை அணிவிக்கப்படுகின்றன. நெற்றிப்பட்டம் தங்கம் மற்றும் செப்பு பயன்படுத்தித் தயாரிக்கப்படுகிறது. இது கேரள கலாச்சாரத்தின் ஒருங்கிணைந்த ஒன்றாகும். நெற்றிப்பட்டமும் முத்துக்கூடும் புத்தமதத்தின் பங்களிப்பாகும். சூரல்போலி, நாகபதம், வென்டோட் என பல்வேறு வகையான நெற்றிப்பட்டங்கள் உள்ளன. இவை பொதுவாக நெற்றிப்பட்டம் என்று அழைக்கப்பட்டாலும், கோயில்களில் தலைகெத்து என்று அழைக்கப்படுகிறது.

பெயரிடல்
--------

நெற்றிப்பட்டம் என்ற சொல் பாலி மொழியிலிருந்து வந்தது. பாலி மொழியில் பட்டம் என்பதன் பொருள் இலை.

வரலாறு
------

 நெற்றிப்பட்டம் அணிந்த யானை
பெளத்த மதத்தில், சிறப்பு மரியாதையினை கொடுக்க, ஆலமர இலை ஒன்றினை நெற்றியில் வைத்திருப்பார்கள். இது "பட்டம்" கொடுப்பதாக அறியப்பட்டது. கோயில் திருவிழாக்களின் போது பயன்படுத்தப்படும் யானைகள் ஆலமர இலைகளால் சிறப்பாக அலங்கரிக்கப்படுகின்றன. பிற்காலத்தில் இலைகளுக்குப் பதில் ஆபரணமாக மாறியது. இதற்கு நெற்றிப்பட்டம் என்ற பெயரும் வந்தது.

உற்பத்தி
--------

 வண்ணக்கிண்ணம்
நெற்றிப்பட்டம் திருச்சூரில் தயாரிக்கப்படுகிறது. திரிப்பூணித்துறை நெற்றிப்பட்டம் தயாரிக்கப்படும் மற்றொரு இடமாகும். உலோக பந்துகளைச் சிறப்பு வடிவங்களில் பருத்தி மற்றும் சணல் சாக்குகளில் தைப்பதன் மூலம் தயாரிக்கப்படுகிறது. பெரும்பாலும் செப்பு (தாமிரம்) பயன்படுத்தியும் தயாரிக்கப்படுகிறது. பித்தளை அரிதாக இருந்தாலும் பயன்படுத்தப்படுகிறது. செம்பு அல்லது பித்தளை பயன்படுத்தி தயார் செய்த பின்னர் மஞ்சள் பிரகாசத்திற்குத் தங்க முலாம் அல்லது வண்ணம் தீட்டப்படுகிறது.[]

நெற்றிப்பட்டம் ஓர் பல பாகங்களைக்கொண்ட சிக்கலான ஆபரணம் ஆகும். இது அரை நிலவின் வடிவத்தில் 11 பொருள்களைக் கொண்டுள்ளது. கூம்பன் கிண்ணம் என்று அழைக்கப்படும் ஒரு கூர்மையான பொருள், 2 சுற்று ஒன்று, 37 அரை பந்துகள், 40 முழு பந்துகள், 1 கலாஞ்சி மற்றும் 5000 சிறிய குமிழ்கள் இதில் உள்ளன.

 கூம்பன் கிண்ணம்

மேற்கோள்கள்
-----------

1. ↑  പി.ഒ. പുരുഷോത്തമൻ (2006). *ബുദ്ധന്റെ കാല്പാടുകൾ-പഠനം*. കേരളം: പ്രൊഫ. വി. ലൈല. பன்னாட்டுத் தரப்புத்தக எண்:81-240-1640-2.
2. ↑  ഡോ.പി.എം.ജോസഫ് (1995). *മലയാളത്തിലെ പരകീയ പദങ്ങൾ*. തിരുവനന്തപുരം: കേരള ഭാഷാ ഇൻസ്റ്റിറ്റ്യൂട്ട്.

கேலரி
-----

* நெற்றிப் பட்டத்துடன் யானைநெற்றிப் பட்டத்துடன் யானை
* தங்கத்தினால் செய்யப்பட்ட நெற்றிப் பட்டம்தங்கத்தினால் செய்யப்பட்ட நெற்றிப் பட்டம்
* வெள்ளியில் செய்யப்பட்ட நெற்றிப் பட்டம்வெள்ளியில் செய்யப்பட்ட நெற்றிப் பட்டம்
* யானைப்பாகன் நெற்றிப் பட்டத்தினை அணிவிக்கும் போதுயானைப்பாகன் நெற்றிப் பட்டத்தினை அணிவிக்கும் போது
* நெற்றிப் பட்டத்துடன் அழகாக காட்சியளிக்கும் யானைநெற்றிப் பட்டத்துடன் அழகாக காட்சியளிக்கும் யானை